ตลาดหุ้นสหรัฐฯปิดในกรอบแคบ
ตลาดหุ้นสหรัฐปิดผสมผสาน ดัชนีหุ้นดาวโจนส์ ลดลง 41.81 จุด ขณะที่ราคาน้ำมันโลกผันผวน ก่อนขยับขึ้นเล็กน้อย
3 มิ.ย. 2554

ตลาดหุ้นสหรัฐปิดผสมผสาน ดัชนีหุ้นดาวโจนส์ ลดลง 41.81 จุด ขณะที่ราคาน้ำมันโลกผันผวน ก่อนขยับขึ้นเล็กน้อย
ตลาดหุ้นสหรัฐฯวานนี้(2มิ.ย.) ปิดผสมผสาน โดยนักลงทุนชั่งน้ำหนักข้อมูลบวกภาคแรงงานและปัจจัยลบต่อกรณีที่มูดี้ ออกคำเตือนถึงปัญหาหนี้สินของอเมริกา       ดัชนีหุ้นดาวโจนส์ ลดลง 41.81 จุด (0.34 เปอร์เซ็นต์) ปิดที่ 12.248.33 จุด แนสแดค เพิ่มขึ้น 4.12 จุด (0.15 เปอร์เซ็นต์) ปิดที่ 2,773.31 จุด เอสแอนด์พี ลดลง 1.65 จุด (0.13 เปอร์เซ็นต์) ปิดที่ 1,312.90 จุด
ขณะที่ราคาน้ำมันโลกผันผวน ก่อนขยับขึ้นเล็กน้อยจากดอลลาร์ที่อ่อนค่าหลังมูดี้เตือนถึงภาวะหนี้สินของสหรัฐฯ สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนกรกฎาคม ผันผวนจากที่ทรุดลงไปอยู่ในแดนลบอย่างแรง แกว่งตัวมาปิดที่ 100.40 ดอลลาร์ต่อบาร์เรล เพิ่มขึ้น 11 เซนต์ ขณะที่เบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 1.01 ดอลลาร์ ปิดที่ 115.54 ดอลลาร์ต่อบาร์เรล